open-index/open-wikipedia-markdown huggingface dataset:
Ναβονάσσαρος

Ο **Ναβονάσσαρος** (απόδοση στα ελληνικά του ονόματος **Ναμπού-νασίρ**) ήταν βασιλιάς της Βαβυλώνας από το 747 π.Χ. έως το 732 π.Χ.. Το όνομά του σημαίνει «ο θεός Ναμπού είναι προστάτης». Ο Ναβονάσσαρος ξεκίνησε μία νέα εποχή για την ιστορία της Βαβυλώνας, που την χαρακτηρίζει η συστηματική καταγραφή των ιστορικών γεγονότων. Τόσο τα *Βαβυλωνιακά χρονικά* όσο και ο *Πτολεμαικός κανόνας* ξεκινούν με την άνοδό του στον θρόνο. Ήταν σύγχρονος των Ασσύριων βασιλέων Ασούρ Νιραρί Ε΄ και Τιγκλάθ Πιλεσέρ Γ΄. Δεν είναι γνωστό τίποτα συγκεκριμένο για την καταγωγή του εκτός του ότι οι προκάτοχοι του στην 5η βασιλική δυναστεία της Βαβυλώνας ήταν Χαλδαίοι, όπως γράφει ο ίδιος στα χρονικά του διαδέχθηκε τον βασιλιά της Βαβυλώνας Ναβού σουμά ισκούν πιθανότατα ήταν γιος του αλλά δεν το διευκρινίζει.

## Πρόοδοι στην αστρονομία και τις επιστήμες

Αναμόρφωσε το Βαβυλωνιακό ημερολόγιο εισάγοντας με εμβόλιμους μήνες την 18ετή χρονική περίοδο ή τον 223μηνο κύκλο του Σάρου, ο οποίος εξελίχθηκε στον γνωστό σημερινό ζωδιακό κύκλο βάση των παρατηρήσεων των άστρων. Σύμφωνα με τον ιστορικό Βήρωσο,  κατέστρεψε τις παρατηρήσεις των προγενεστέρων του για να εμφανίσει τον εαυτό του ως τον εφευρέτη της αστρονομίας στην Βαβυλώνα, η οποία ήταν στην πραγματικότητα έργο των προκατόχων του της 5ης Χαλδαίας δυναστεία. Η καταγραφή των αστρονομικών φαινομένων ξεκίνησε από τον Ναβονάσσαρο με την εκπληκτική έκλειψη σελήνης (746 π.χ.) με έναν εκπληκτικό συνδυασμό της σελήνης και των πλανητών ο οποίος του έδωσε την έμπνευση να καταγράψει τα αστρονομικά φαινόμενα. Θεωρείται ιδρυτής της παγκόσμιας και της σύγχρονης αστρολογίας. 23 πινακίδες που ανακαλύφθηκαν στα ανάκτορα της Βαβυλώνας περιγράφουν την μεγάλη οικονομική ανάπτυξη που σημείωσε η Βαβυλώνα στην εποχή του, την ανάπτυξη της γεωργίας, της κτηνοτροφίας και του εμπορίου. Σε ανασκαφές (1973) βρέθηκε η αλληλογραφία του με τον κυβερνήτη της Νιππούρ. Την εποχή του ο φιλόδοξος βασιλιάς της Ασσυρίας Τιγκλάθ Πιλεσέρ Γ΄ άρχισε να καταλεηλατεί περιοχές της Βαβυλώνας. Κάποιες πηγές αναφέρουν ότι ίσως ο Ναβονάσσαρος έγινε υποτελής του Ασσύριου βασιλιά. Το βέβαιο είναι την πόλη κατέλαβε ο ίδιος ο Τιγκλάθ Πιλεσέρ, αφού εκμεταλλεύτηκε τις εσωτερικές διαμάχες των Βαβυλωνίων, τρία χρόνια μετά τον θάνατο του Ναμπού-νασίρ.

## Πηγές

*W. W. Hallo (1984/85). "The Concept of Eras from Nabonassar to Seleucus". The Journal of the Ancient Near Eastern Society (16/17): 149.
*J. A. Brinkman (2001). "Nabonassar". In Erich Ebeling, Bruno Meissner, Dietz Otto Edzard. Reallexikon der Assyriologie und Vorderasiatischen Archaologie: Nab – Nuzi. Walter De Gruyter Inc. pp. 5–6.
* J. A. Brinkman (1990). "The Babylonian Chronicle revisited". In T. Abusch, J. Huehnergard, P. Steinkeller. Lingering over words. Studies in ancient Near Eastern literature in honor of William L. Moran. Atlanta. pp. 75, 95

Κατηγορία:Βασιλείς της Βαβυλώνας
Κατηγορία:Χαλδαίοι
Ναβού ναδίρ ζερί

Ο **Ναβού ναδίρ ζερί** υπήρξε βασιλιάς της Βαβυλώνας (733 - 732 π.χ.) γιος και διάδοχος του Ναβονάσσαρου ο Πτολεμαικός κανόνας αναφέρει το όνομα του ως **Νάδιο** ή **Νάβιο**, θα ανατραπεί και θα δολοφονηθεί τον δεύτερο χρόνο της βασιλείας του από έναν αξιωματούχο με το όνομα Ναβού σουμά ουκίν ΙΙ.

## Πηγές
* A.K. Grayson (1975). Assyrian and Babylonian chronicles. J. J. Augustin. p. 229.
* J. A. Brinkman (2001). "Nabu-nadin-zeri". In Erich Ebeling, Bruno Meissner, Dietz Otto Edzard. Reallexikon der Assyriologie und vorderasiatischen Archaologie: Nab-Nuzi. Walter de Gruyter. pp. 29 –30.

Κατηγορία:Βασιλείς της Βαβυλώνας
Κατηγορία:Χαλδαίοι
Πιερ Μωρουά

Ο **Πιέρ Μωρουά** (γαλλ. *Pierre Mauroy*, 5 Ιουλίου 1928 - 7 Ιουνίου 2013), ήταν Γάλλος πολιτικός, ο οποίος διετέλεσε πρωθυπουργός της χώρας, την περίοδο 1981-1984, υπό την προεδρεία του Φρανσουά Μιτεράν. Επίσης είχε διατελέσει δήμαρχος της πόλης Λιλ στη Βόρεια Γαλλία για 28 χρόνια (1973-2001, βουλευτής της Βόρειας Περιφέρειας της Γαλλίας για 2 περιόδους, μια 8 ετών(1973-1981) και μια 2η 6 ετών (1986-1992),ευρωβουλευτής για 2 χρόνια (1979-1981), πρόεδρος του Περιφερειακού Συμβουλίου της Περιφέρειας Νορ-Πα-Ντε-Καλέ για 7 χρόνια (1974-1981) και γερουσιαστής για 19 χρόνια (1992-Σεπτέμβριος 2011). Επίσης το 1993 ίδρυσε το Ίδρυμα Ζαν Ζορές, του οποίου ήταν πρόεδρος.

## Παραπομπές


## Εξωτερικοί σύνδεσμοι

*Πέθανε ο Πιέρ Μωρουά, kathimerini.gr

Κατηγορία:Γάλλοι πολιτικοί
Κατηγορία:Πρωθυπουργοί της Γαλλίας
Κατηγορία:Πολιτικοί της Γαλλικής Εθνοσυνέλευσης (Ε΄ Δημοκρατία)
Soul to Squeeze

To **Soul to Squeeze** είναι ένα τραγούδι από τους Red Hot Chili Peppers, που είχε αρχικά ηχογραφηθεί για το Blood Sugar Sex Magik αλλά τελικά χρησιμοποιήθηκε ως b-side στα single των "Give It Away" and "Under the Bridge". Κυκλοφόρησε ως single από την ταινία Coneheads το 1993 και γνώρισε μεγάλη επιτυχία με αποτέλεσμα να συμπεριληφθεί στο Greatest Hits. Ερμηνεύτηκε live για πρώτη φορά το 1998, όταν ο Τζον Φρουσιάντε επέστρεψε στην μπάντα.
Έφτασε στο νούμερο 1 των U.S. Modern Rock Tracks. Το βίντεο κλιπ σκηνοθετήθηκε από τον Kevin Kerslake. Ο γνωστός ηθοποιός Κρις  Φάρλεϊ κάνει μια γκεστ εμφάνιση στο βίντεο.

## Τραγούδια
**CD version 1**

# "Soul to Squeeze"
# 
# "Nobody Weird Like Me" (Live)
# 
# "Suck My Kiss" (Live)

**CD version 2** 

# "Soul to Squeeze"
# 
# "Nobody Weird Like Me" (Live)

**CD version 3 [EP]**

# "Soul to Squeeze"
# 
# "Nobody Weird Like Me" (Live)
# 
# "If You Have to Ask" (Friday Night Fever Blister Mix)
# 
# "If You Have to Ask" (Disco Krisco Mix)
# 
# "If You Have to Ask" (Scott And Garth Mix)
# 
# "If You Have to Ask"
# 
# "Give It Away" (Edit)

**Τζουκμπόξ**

# "Soul to Squeeze"
# 
# "Nobody Weird Like Me" (Live)

**Κασέτα**

# "Soul to Squeeze"
# 
# "Nobody Weird Like Me" (Live)

Κατηγορία:Τραγούδια των Red Hot Chili Peppers
Κατηγορία:Τραγούδια του 1991
Κατηγορία:Singles του 1993
Ποιμενικό Έβρου

Το **Ποιμενικό** είναι πεδινό χωριό που βρίσκεται στο Νομό Έβρου σε υψόμετρο 120 μέτρα. Διοικητικά ανήκει στο δήμο Διδυμοτείχου και είχε 225 κατοίκους σύμφωνα με την απογραφή 2021 ενώ με τηναπογραφή του 2011 ήταν 343 κάτοικοι και στην απογραφή του 2001 είχε 551 κατοίκους. Οι κάτοικοι ασχολούνται κυρίως με την γεωργία και σε μικρότερο βαθμό με άλλα επαγγέλματα όπως την κτηνοτροφία. Πολιτισμικά συμπεριλαμβάνεται στα χωριά των Μάρηδων, μιας ομάδας γηγενών Θρακών με δική τους ενδυμασία και γλωσσικά ιδιώματα.

## Παραπομπές


Κατηγορία:Χωριά της περιφερειακής ενότητας Έβρου
Κατηγορία:Δήμος Διδυμοτείχου
Σπάνιελ μπρετόν

Το **σπάνιελ μπρετόν**, **σπάνιελ της Βρετάνης** ή **επανιέλ μπρετόν** είναι μια φυλή σκύλου η οποία ανήκει στη κατηγορία των σκύλων κυνηγών που εκτρέφονται κατά κύριο λόγο για το κυνήγι πουλιών. Αν και λέγονται σπάνιελ, τα χαρακτηριστικά τους μοιάζουν με αυτά ενός πόιντερ ή ενός σέτερ.

## Ταυτότητα σκύλου
*Προέλευση: Γαλλία
*Χαρακτήρας / Χαρακτηριστικά: ισορροπημένος, ευγενικός, τρυφερός, φιλικός
*Ύψος: 43 - 52 cm
*Βάρος: 15 - 25 kg
*Χρησιμότητα: κυνήγι

## Ιστορία
Το όνομά τους τα σπάνιελ μπρετόν το παίρνουν από τη περιοχή της Βρετάνης, στη βορειοδυτική Γαλλία. Η περιοχή στα αγγλικά λέγεται Μπρίτανι, και γι' αυτόν τον λόγο ο σκύλος στα αγγλικά ονομάζεται μπρίτανι.

Τα σπάνιελ μπρετόν απεικονίζονται για πρώτη φορά σε ταπισερί και πίνακες ζωγραφικής από τον 17ο αιώνα. Αυτές οι εικόνες απεικονίζουν πορτοκαλί και λευκά σκυλιά να κυνηγούν και να ανακτούν το θήραμα. Η πρώτη γραπτή και επαληθεύσιμη αναφορά στα σπάνιελ μπρετόν προέρχεται από μια περιγραφή κυνηγιού που γράφτηκε από τον αιδεσιμότατο Ντέιβις το 1850. Ο Ντέιβις περιγράφει το κυνήγι με μικρά κοντόουρα σκυλιά που είχαν έδειχναν και ήταν εξαιρετικοί ιχνηλάτες. Ήταν περίπου την ίδια περίοδο που τα σύγχρονα απάνιελ μπερτόν φημολογείται ότι είχαν εκτραφεί με ζευγάρωμα με αγγλικά σέτερ. Πρώτη φορά παρουσιάστηκε στην έκθεση σκύλων του Παρισιού το 1900, αν και η ράτσα ήταν γνωστή στην Ευρώπη για αιώνες. Τα σπάνιελ μπρετόν αναγνωρίστηκαν για πρώτη φορά ως φυλή το 1907, όταν ένα πορτοκαλί και λευκό αρσενικό που ονομάζεται "Boy" καταχωρήθηκε στη Γαλλία. Στην Αμερική η ράτσα εγκρίθηκε από το American Kennel Club το 1934.

## Χαρακτηριστικά
Τα σπάνιελ μπρετόν μπορει να έχουν χρώμα καφε-ασπρο, μαυρο-ασπρο, ακομα και καφε-μαυρο-ασπρο. Γενικά ξεχωρίζουν απο τις υπολοιπες ρατσες γιατι εχουν πυκνο τριχωμα, κοντη ουρα και ειναι μεσαιου μεγεθους. Στα γαλλικα η λεξη γραφεται Epagneul Breton και ειναι πραγματικά εξαιρετικά σκυλιά, άψογοι κυνηγοί και καλά στην φερμα και στο απορτ.
## Εξωτερικοί σύνδεσμοι

Κατηγορία:Φυλές σκύλων
Πανθρακικοί Αγώνες 1924

μικρογραφία|δεξιά|300px|Αθ. Γκαζέμπας, Μ. Κωνσταντινίδης και Ν. Τσακίρης, νικητές των Β΄ Πανθρακιών από το Σουφλί.
Οι **Β΄ Πανθρακικοί Αγώνες 1924** ήταν αθλητικοί αγώνες που διεξήθησαν στην Ξάνθη από 28 ως 30 Ιουνίου 1924 με συμμετοχή αθλητών που προέρχονταν από πέντε αθλητικούς συλλόγους της Μακεδονίας-Θράκης. Σε αντίθεση με τους Α΄ Πανθρακικούς Αγώνες 1923 δεν είχαν ευρύτερο χαρακτήρα με συμμετοχή αθλητών από Αθήνα, Θεσσαλονίκη κ.α. Μετείχαν όμως αθλητές από στρατιωτικές μονάδες της περιοχής. Περιλάμβαναν αγωνίσματα στίβου ανδρών, εφήβων, αγώνα σε δημόσιο δρόμο και διελκυστίνδα. Με τη διεξαγωγή τους φάνηκε πως η διοργάνωση καθιερώνεται σε ετήσια βάση. Οι Πανθρακικοί Αγώνες 1925 έγιναν στην Κομοτηνή.

## Η διοργάνωση

Την διοργάνωση των Β΄ Πανθρακικών αγώνων είχε αναλάβει ο παλαιός σύλλογος Γ.Σ. Ορφεύς Ξάνθης και πρόεδρος της οργανωτικής επιτροπής ήταν ο πρόεδρος του Ορφέα Αλέξανδρος Τουφερής, παλιός πρωταθλητής Ελλάδος και 2ος ολυμπιονίκης στο τριπλούν το 1896. Με τη συνδρομή των αρχών της πόλης ετοιμάστηκε στο γυμναστήριο, τα επίσημα εγκαίνια του οποίου έγιναν κατά την τελετή έναρξης των Πανθρακικών Αγώνων. Στους αγώνες προσκλήθηκαν όλα τα αθλητικά σωματεία από τη Θράκη και την ανατολική Μακεδονία. Συμετείχαν σύλλογοι από πέντε πόλεις: Ξάνθη, Κομοτηνή, Αλεξανδρούπολη, Σουφλί και Καβάλα, ενώ δεν έστειλαν αθλητές η Δράμα και οι Σέρρες. Μετείχαν επίσης στρατευμένοι αθλητές, έπειτα από άδεια του Γεν. Διοικητή Θράκης κ. Ευριπαίου που έθεσε τους αγώνες υπό την προστασία του. Αξίζει να επισημανθεί η συμμετοχή με την ομάδα του Ορφέα και Πομάκων αθλητών από τη μουσουλμανική μειονότητα της πόλης, όπως του Χαΐμ Μπασματζιάν στις ρίψεις.

Η διοργάνωση είχε μεγάλη επιτυχία και την παρακολούθησε πλήθος κόσμου από την περιοχή αλλά και επισκέπτες από τις μετέχουσες πόλεις, για τη μετακίνηση των οποίων δρομολογήθηκε έκτακτη αμαξοστοιχία μεταξύ Κομοτηνής-Ξάνθης. Εντύπωση έκανε η παρουσία των Προσκόπων Σουφλίου που συνόδεψαν την ομάδα αθλητών της πόλης τους, η οποία παρέλασε επικεφαλής των αθλητών κατά την τελετή έναρξης. Η επιτυχία των αγώνων έδωσε την ιδέα να προετοιμαστεί η διεξαγωγή "Παμβαλκανικών Αθλητικών Αγώνων" στην Ξάνθη. Για το σκοπό αυτό ο πρόεδρος του Ορφέα Αλ. Τούφερης προώθησε τη δημιουργία ενός οργανωτικού φορέα υπό την επωνυμία "Ένωσις Αθλητικών Σωματείων Θράκης και Ανατολικής Μακεδονίας", στον οποίο εντάχθηκαν ομόφωνα τα μετέχοντα σωματεία.

Πολυνίκης των αγώνων αναδείχθηκε ο τοπικός σύλλογος **[[Ορφέας Ξάνθης]]**.

### Οι πολυνίκεις
* **Πολυνίκης αθλητής**:
** Γ. Κουρμουλής (Ορφέας): 4 πρώτες νίκες (3 ατομικές και στη σκυταλοδρομία) και 1 δεύτερη.
* **Πολυνίκης έφηβος αθλητής**:
** Χαράλαμπος Οικονόμου (Ορφέας): 4 πρώτες νίκες και 1 δεύτερη (στη σκυταλοδρομία).
* **Πολυνίκης σύλλογος**:
** Ορφέας Ξάνθης: 12 πρώτες νίκες.

## Αποτελέσματα

## Βαθμολογίες

## Πηγές
* "Αθλητική Επιθώρησις", Ιούνιος και Αύγουστος 1924. 
### Αναφορές


Κατηγορία:Διοργανώσεις στίβου στην Ελλάδα
Κατηγορία:Στίβος το 1924
Κατηγορία:Θράκη (διαμέρισμα)
Ακμή (αποσαφήνιση)

Η λέξη **Ακμή** μπορεί να αναφέρεται:

* Στην ακμή ασθένεια του δέρματος
* Στην ακμή (στερεομετρία), μέγεθος της στερεομετρίας
* Στον ΙΕΚ ΑΚΜΗ, εκπαιδευτικό οργανισμό
* Στην ακμή (αστρολογία)
* Στην ακμή στη θεωρία γράφων
Έδρα (αποσαφήνιση)

Η λέξη **Έδρα** μπορεί να αναφέρεται:

*Στην Έδρα, στη νομική
*Στην Αγία Έδρα
*Στην ιστορική έδρα, τιμητικός τίτλος στην Τοπική Αυτοδιοίκηση.
*Στη βουλευτική έδρα

## Άλλες χρήσεις
*Το γραφείο του καθηγητή στο σχολείο
*Το γήπεδο που συνήθως παίζει ένας αθλητικός σύλλογος

## Επιστήμες
*Έδρα (στερεομετρία)
*Ο πρωκτός, στην ανατομία
Σιου Φολς (Νότια Ντακότα)

Το **Σιου Φολς** () είναι η μεγαλύτερη πόλη της πολιτείας της Νότιας Ντακότα. Είναι, επίσης, το διοικητικό κέντρο της κομητείας Μινεχάχα, ενώ καταλαμβάνει και τμήμα της κομητείας Λίνκολν. Είναι 47η πιο γρήγορα αναπτυσσόμενη πόλη των ΗΠΑ και η πιο γρήγορα αναπτυσσόμενη πόλη της Νότιας Ντακότας, με συνολική αύξηση 22% από το 2000.

Σύμφωνα με την απογραφή του 2010, η πόλη έχει πληθυσμό 153.888 κατοίκων, ενώ η μητροπολιτική περιοχή έχει πληθυσμό 237.251 κατοίκων που αντιστοιχεί στο 28% του πληθυσμού της Νότιας Ντακότας. Η πόλη βρίσκεται στις όχθες του ποταμού Μεγάλου Σιου και στην περιοχή των Μεγάλων Πεδιάδων.

## Παραπομπές


Κατηγορία:Πόλεις της Νότιας Ντακότα
Κατηγορία:Έδρες κομητειών της Νότιας Ντακότα
Αυτοκινητόδρομος 6 (Ιταλία)

thumb|right|100px|Το σήμα του αυτοκινητοδρόμου 6
thumb|right|200px|Ο χάρτης του αυτοκινητοδρόμου 6

Ο **Αυτοκινητόδρομος 6** (ιταλικά: *Autostrada A6*) είναι ενας αυτοκινητόδρομος στην Ιταλία. Συνδέει το Τορίνο με τη Σαβόνα. Έχει μήκος 124 χιλιόμετρα και στο μεγαλύτερο μήκος του έχει τέσσερεις λωρίδες κυκλοφορίας. Είναι μέρος της ευρωπαϊκής οδού Ε717. Ο αυτοκινητόδρομος ολοκληρώθηκε το 1960.

## Εξωτερικοί σύνδεσμοι
* 

6
22 (αριθμός)

Το **22** (είκοσι δύο) είναι ο φυσικός αριθμός που βρίσκεται μετά από το 21 και πριν από το 23. Είναι ένας άρτιος αριθμός, αφού 22:2 = 11, δηλαδή διαιρείται με το 2, στο σύνολο των φυσικών αριθμών. Ο αριθμός 22 συμβολίζεται ως **XXII** στο ρωμαϊκό σύστημα αρίθμησης και ως ΚΒ΄ ή κβ΄ στο ελληνικό σύστημα αρίθμησης.

## Στα μαθηματικά
* Το 22 είναι ένας σύνθετος αριθμός,  αφού οι φυσικοί διαιρέτες του είναι 1, 2, 11 και 22, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 24.
* Το ανάπτυγμα πρώτων παραγόντων του 22 είναι 22 = 2 · 11.
* Το 22 είναι ημιπρώτος αριθμός, διότι αποτελεί γινόμενο δύο πρώτων (2 · 11).

### Άλλες πράξεις
*Οι τετραγωνικές ρίζες του 22 είναι κατά προσέγγιση οι δύο άρρητοι αριθμοί ±4,69041575982343
* 22! =22·21·20·19·18·17·16·15·14·13·12·11·10·9·8·7·6·5·4·3·2 = 1.124.000.727.777.607.680.000

*222 = 22↑↑2 = 2222 = 341.427.877.364.219.557.396.646.723.584

## Στη χημεία
* Ο ατομικός αριθμός 22 αντιστοιχεί στο τιτάνιο.
* Το εικοσιδυάνιο (C22H46) είναι η απλούστερη οργανική ένωση με 20 άτομα άνθρακα.
* Το αντίστοιχο κορεσμένο αλειφατικό μονοκαρβοξυλικό οξύ με 22 άτομα άνθρακα είναι το εικοσιδυανικό οξύ (ή ει*κοσιδυανοϊκό οξύ*, C22H43COOH), που έχει επίσης την εμπειρική ονομασία «βαχενικό οξύ».

## Στην αστρονομία
*Ο 22 Καλλιόπη είναι ένας αστεροειδής.
*Το Μεσιέ 22 είναι ελλειπτικό σφαιρωτό σμήνος.
*Ο Κέπλερ-22 είναι ένας αστέρας τύπου G.

## Στην τέχνη

* 22 (τραγούδι της Σάρα ΜακΤέρναν)

## Αναφορές και παρατηρήσεις


## Εξωτερικοί σύνδεσμοι
* 
* 

Κατηγορία:Σύνθετοι αριθμοί
Γρηγόριος Βερναρδάκης

Ο **Γρηγόριος Βερναρδάκης**, (1848 - 1925), ήταν Έλληνας φιλόλογος και παλαιογράφος, καθηγητής πανεπιστημίου, αδελφός του δραματουργού Δημητρίου Βερναρδάκη και του οικονομολόγου Αθανασίου Βερναρδάκη.

## Βιογραφικά στοιχεία
[thumb|left|250px|Ο Βερναρδάκης δίδαξε στα [Ζαρίφειο Διδασκαλείο|Ζαρίφεια Διδασκαλεία της Φιλιππούπολης (σήμερα Πλόβντιβ της Βουλγαρίας) 1895-98, όπου φοίτησε και ο Κώστας Βάρναλης.]]
Γεννήθηκε στη Μυτιλήνη της Λέσβου το 1848. Σπούδασε φιλολογία στο Εθνικό και Καποδιστριακό Πανεπιστήμιο Αθηνών του οποίου αναγορεύθηκε διδάκτωρ το 1871. Αργότερα συνέχισε τις φιλολογικές του σπουδές στο Πανεπιστήμιο της Λειψίας και στο Πανεπιστήμιο του Βερολίνου, ενώ του δόθηκε η δυνατότητα να ασχοληθεί στη Γαλλία και στην Ιταλία με την παλαιογραφία. Άρχισε την επαγγελματική σταδιοδρομία του στην Αίγυπτο, όπου αρχικά διηύθυνε την Αμπέτειο Σχολή του Καΐρου και μετά το Ελληνικό Γυμνάσιο της Αλεξάνδρειας. Μετά την επιστροφή του στην Ελλάδα, διατέλεσε γυμνασιάρχης στο Γυμνάσιο Μυτιλήνης (1880-1894) και στη συνέχεια διευθυντής των Ζαριφείων Διδασκαλείων της Φιλιππούπολης (1895-98). Το 1898, εκλέχτηκε τακτικός καθηγητής των ελληνικών γραμμάτων στο Πανεπιστήμιο Αθηνών, όπου δίδαξε συνεχώς ως το 1923. Από το 1904 έως το 1905 διετέλεσε κοσμήτορας της Φιλοσοφικής Σχολής του Πανεπιστημίου Αθηνών.

## Συγγραφικό έργο
Το πρώτο έργο που έκανε γνωστό στους φιλολογικούς κύκλους το Βερναρδάκη ήταν:
* η επτάτομη έκδοση (1888-96 edition minor) των Ηθικών του Πλουτάρχου, των οποίων ο ίδιος είχε βρει έναν άγνωστο ως τότε κώδικά τους σε μοναστική βιβλιοθήκη του Αγίου Όρους και που θεωρήθηκε πολύ σημαντική. 
* Άλλο μεγάλο έργο του υπήρξε το τρίτομο «Λεξικόν ερμηνευτικόν των ενδοξοτάτων Ελλήνων ποιητών και συγγραφέων» (1908-1911) με επίτομη επανέκδοση το 1918. 
* Επίσης άλλα έργα του είναι: «Σχόλια εις τας δημηγορίας του Θουκυδίδου (1867)», 
* «Συμβολαί κριτικαί εις τον Στράβωνα» στα Λατινικά, (1877) και άλλα.
* *Λόγος εισιτήριος περί Φιλολογίας*, Εκδ. Τύποις του Αυστριακού Λόυδ / Τεργέστη 1899, σχήμα 8ο, σελ. 19.

## Παραπομπές


## Βιβλιογραφία
*Παναγιώτης Δ. Βερναρδάκης, «Εισαγωγή στο βίο και στα έργα των αδελφών Δημητρίου Ν. και Γρηγορίου Ν. Βερναρδάκη», στον τόμο Π. Δ. Βερναρδάκης (επιμ. έκδ.), *Οι Βερναρδάκηδες στον πνευματικό βίο*. Πρακτικά Ημερίδας (Μυτιλήνη 17 Σεπτεμβρίου 2005) [Π. Δ. Βερναρδάκης, H. G. Ingenkamp, Γ. Α. Χριστοδούλου, Β. Πούχνερ, Α. Νικολαΐδης], έκδ. Νομαρχιακή Αυτοδιοίκηση Λέσβου, Μυτιλήνη 2008

## Εξωτερικοί σύνδεσμοι
* Βάσης Κόντος και Σ/Α :  Εξέλεγξις της κρίσεως του Βάση περί της εκδόσεως των Πυθικών διαλόγων του Πλουτάρχου υπό του Άγγλου W. Paton, Γρηγόριος Βερναρδάκης, 1895
*Λέσβιοι καθηγητές στο Πανεπιστήμιο Αθηνών
*
*Γρηγόριος Βερναρδάκης στον ''Πανδέκτη'' του Εθνικού Ιδρύματος Ερευνών.

Κατηγορία:Έλληνες φιλόλογοι
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Έλληνες πανεπιστημιακοί του 20ού αιώνα
Κατηγορία:Παλαιογράφοι
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Ντόνκαστερ Ρόβερς

Η **Ντόνκαστερ Ρόβερς** (αγγλικά: *Doncaster Rovers*) είναι αγγλικός ποδοσφαιρικός σύλλογος με έδρα το Ντόνκαστερ του Σάουθ Γιόρκσαϊρ. Στις 27 Απριλίου 2013 αναδείχτηκε πρωταθλήτρια της Φούτμπολ Λιγκ Ουάν, παίρνοντας έτσι την άνοδο για την Τσάμπιονσιπ, την δεύτερη κατηγορία του αγγλικού ποδοσφαίρου.

Η ομάδα ιδρύθηκε το 1879, ενώ έγινε επαγγελματική το 1885. Η Ντονκάστερ έχει περάσει το μεγαλύτερο μέρος της ιστορίας της αγωνιζόμενη μεταξύ της τρίτης και της τέταρτης κατηγορίας του αγγλικού ποδοσφαίρου και είναι μία από τις συνολικά δύο ομάδες που έχουν κατακτήσει τον τίτλο της πρωταθλήτριας της *Division 3/League Two* τέσσερις φορές και μία από τις πέντε που έχουν κατακτήσει τον τίτλο της πρωταθλήτριας της *Division 2/League One* τέσσερις φορές
	
Χρώματα τη ομάδας είναι παραδοσιακά το κόκκινο και το λευκό. Η εντός έδρα εμφάνισής της αποτελείται από οριζόντιες ερυθρόλευκες γραμμές, κάτι που αποτελεί και το, σχεδόν μόνιμο, σχέδιό της από το 2001.

Μετά τον προβιβασμό στη διάρκεια της σεζόν 2012–13, ο προπονητής Μπράιαν Φλιν αναβαθμίστηκε στον ρόλο του εντός του συλλόγου γινόμενος διευθυντής ποδοσφαίρου, με τον Πολ Ντίκοφ να αναλαμβάνει, στην θέση του, την τεχνική ηγεσία της ομάδας.

## Τίτλοι και Διακρίσεις

**Πρωταθλήματα**

**[[Λιγκ Ουάν|Τρίτη Κατηγορία Βορρά / Λιγκ Ουάν]] (επίπεδο 3)*:
**Πρωταθλήτρια (4): 1934–35, 1946–47, 1949–50, 2012–13
**Δεύτερη (2): 1937–38, 1938–39
**Νικήτρια πλέι-οφ: 2008

**[[Λιγκ Του|Τέταρτη κατηγορία / Τρίτη Κατηγορία / Λιγκ Του]] (επίπεδο 4)*:
**Πρωταθλήτρια (4): 1965–66, 1968–69, 2003–04, 2024–25
**Δεύτερη: 1983–84
**Προβιβασμός (2): 1980–81, 2016–17

**Φούτμπολ Κόνφερενς (επίπεδο 5)*:
**Νικήτρια πλέι-οφ: 2003

**Μίντλαντ Φούτμπολ Λιγκ*:
**Πρωταθλήτρια (2): 1896–97, 1898–99
**Δεύτερη (2): 1900–01, 1922–23

**Πρωτάθλημα Συμμαχίας Μίντλαντ*:
**Δεύτερη: 1890–91

**Γιορκσάιρ Λιγκ*:
**Δεύτερη: 1898–99

**Κύπελλα**

**Φούτμπολ Λιγκ Τρόφι*:
**Νικήτρια: 2006–07

**Κόνφερενς Λιγκ Καπ*:
**Νικήτρια (2): 1998–99, 1999–2000

**Κύπελλο Κομητείας Σέφιλντ και Χαλαμσάιρ*:
**Νικήτρια (7): 1935–36, 1937–38, 1940–41, 1955–56, 1967–68, 1975–76, 1985–86

## Παραπομπές


## Εξωτερικοί σύνδεσμοι
* Επίσημη Ιστοσελίδα
* Ρεκόρ και στατιστικά των παικτών της και της ίδιας της Ντονκάστερ Ρόβερς στο Statto.com 

Κατηγορία:Ιδρύσεις αθλητικών συλλόγων το 1879
Κατηγορία:Ποδοσφαιρικές ομάδες Αγγλίας
Κατηγορία:Ιδρύσεις ποδοσφαιρικών ομάδων το 1879
Crimson Glory (άλμπουμ)

Το **Crimson Glory** είναι το πρώτο άλμπουμ του αμερικανικού χέβι μέταλ συγκροτήματος Crimson Glory, το οποίο κυκλοφόρησε σε μορφή βινυλίου το Οκτώβριο του 1986 μέσω της δισκογραφικής εταιρείας "Par Records" και επανεκδόθηκε σε μορφή CD το 2000 και το 2008 από τη "Roadrunner", με τη δεύτερη επανέκδοση να περιλαμβάνει και το τραγούδι "*Dream Dancer*".

Κατά την περιοδεία για την προώθηση του δίσκου περιόδευσαν ανοίγοντας συναυλίες των Anthrax και των Celtic Frost.

Το "Digital Dream Door" κατέταξε το "*Crimson Glory*" στην 23η θέση της λίστας με τα εκατό καλύτερα άλμπουμ του progressive metal.

## Τραγούδια
1. **Valhalla** *(Drenning, Lords, Midnight)* - 3:46
2. **Dragon Lady** *(Drenning, Lords, Midnight)* - 4:21
3. **Heart of Steel** *(Drenning, Lords, Midnight)* - 6:07
4. **Azrael** *(Drenning, Lords, Midnight)* - 5:42
5. **Mayday** *(Drenning, Lords, Midnight)* - 2:59
6. **Queen of the Masquerade** *(Drenning, Lords, Midnight)* - 5:27
7. **Angels of War** *(Drenning, Lords, Midnight)* - 5:23
8. **Lost Reflections** *(Drenning, Lords, Midnight)* - 4:43

## Τα μέλη του συγκροτήματος
Το "*Crimson Glory*" ηχογραφήθηκε από τους εξής μουσικούς:

* Midnight - φωνητικά
* Τζον Ντρένινγκ - κιθάρα
* Μπεν Τζάκσον - κιθάρα
* Τζεφ Λορντς - μπάσο
* Ντέινα Μπαρνέλ - τύμπανα

## Παραπομπές


## Πηγές
* Crimson Glory - Crimson Glory | Songs, Reviews, Credits | AllMusic
* Crimson Glory - Crimson Glory - Metal Storm
* Crimson Glory - Crimson Glory - Encyclopaedia Metallum

Κατηγορία:Δισκογραφία των Crimson Glory
Κατηγορία:Άλμπουμ του 1986
Κατηγορία:Άλμπουμ από την Roadrunner Records
Ρωσική ποδοσφαιρική Πρέμιερ-Λίγκα

Η **Ρωσική ποδοσφαιρική Πρέμιερ-Λίγκα** (ρωσικά: Российская футбольная Премьер-Лига, РФПЛ) είναι μία μη κερδοσκοπική οργάνωση στη Ρωσία η οποία έχει υπό τη σκέπη της όλα τα επαγγελματικά ποδοσφαιρικά σωματεία της χώρας και το Πρωτάθλημα Ρωσίας, υπό την εποπτεία της Ρωσικής Ποδοσφαιρικής Ένωσης (РФС). Άρχισε να δραστηριοποιείτε το 2002 και σκοπό έχει να συντονίζει τα επαγγελματικά ποδοσφαιρικά πρωταθλήματα. Το 2003, η Ρωσική ποδοσφαιρική Πρέμιερ-Λίγκα διοργάνωσε το Λιγκ Καπ Ρωσίας.

## Ιστορία
Η Ρωσική ποδοσφαιρική Πρέμιερ-Λίγκα ιδρύθηκε το 2001, ενώ από το 2002 και μετά ασχολείται με τη διεξαγωγή του Πρωταθλήματος Ρωσίας στο ποδόσφαιρο (μέχρι και το 2001 συμμετείχε στην Ένωση Επαγγελματικού Ποδοσφαίρου).

## Παραπομπές


## Εξωτερικοί σύνδεσμοι

* Επίσημη ιστοσελίδα

Κατηγορία:Ποδόσφαιρο στη Ρωσία
Transcendence

Το **Transcendence** είναι το δεύτερο άλμπουμ του αμερικανικού χέβι μέταλ συγκροτήματος Crimson Glory, το οποίο κυκλοφόρησε σε μορφή βινυλίου το Νοέμβριο του 1988 μέσω της δισκογραφικής εταιρείας "Roadracer Records" (μετέπειτα "Roadrunner"). Ο δίσκος επανεκδόθηκε σε μορφή CD το 2008 από τη "Metal Mind Records", με bonus κομμάτι την έκδοση του σινγκλ του τραγουδιού "*Lonely*".

Το τραγούδι "*Lonely*" κυκλοφόρησε σε μορφή σινγκλ και αποτέλεσε το πρώτο βίντεο κλιπ του συγκροτήματος, το οποίο αποτέλεσε πόλο έλξης για το συγκρότημα λόγω των συχνών μεταδόσεων του από το τηλεοπτικό δίκτυο "MTV". Επίσης, το τραγούδι "*Masque of the Red Death*" είναι εμπνευσμένο από το ομώνυμο μυθιστόρημα του Έντγκαρ Άλλαν Πόε.

Το "Digital Dream Door" κατέταξε το "*Transcendence*" στην ενδέκατη θέση της λίστας με τα εκατό καλύτερα άλμπουμ του progressive metal.

## Τραγούδια
1. **Lady of Winter** *(Drenning, Midnight)* - 4:00
2. **Red Sharks** *(Drenning, Lords, Midnight, Burnell)* - 4:52
3. **Painted Skies** *(Drenning, Lords, Midnight)* - 5:16
4. **Masque of the Red Death** *(Drenning, Lords, Midnight, Jackson)* - 4:15
5. **In Dark Places** *(Drenning, Lords, Midnight)* - 7:03
6. **Where Dragons Rule** *(Drenning, Lords, Midnight)* - 5:07
7. **Lonely** *(Drenning, Lords, Midnight, Zahner)* - 5:18
8. **Burning Bridges** *(Drenning, Midnight)* - 6:32
9. **Eternal World** *(Drenning, Lords, Midnight)* - 3:54
10. **Transcendence** *(Drenning, Midnight)* - 4:34

## Τα μέλη του συγκροτήματος
Το "*Transcendence*" ηχογραφήθηκε από τους εξής μουσικούς:

* Midnight - φωνητικά
* Τζον Ντρένινγκ - κιθάρα
* Μπεν Τζάκσον - κιθάρα
* Τζεφ Λορντς - μπάσο
* Ντέινα Μπαρνέλ - τύμπανα

## Παραπομπές


## Πηγές
* Transcendence - Crimson Glory | Songs, Reviews, Credits | AllMusic
* Crimson Glory - Transcendence - Encyclopaedia Metallum
* Crimson Glory - Artist Directory | TeamRock

Κατηγορία:Δισκογραφία των Crimson Glory
Κατηγορία:Άλμπουμ του 1988
Κατηγορία:Άλμπουμ από την Roadrunner Records
Strange and Beautiful

Το **Strange and Beautiful** είναι το τρίτο άλμπουμ του αμερικανικού χέβι μέταλ συγκροτήματος Crimson Glory, το οποίο κυκλοφόρησε σε μορφή βινυλίου και CD τον Ιούνιο του 1991 μέσω της δισκογραφικής εταιρείας "Atlantic Records".

Μετά την επιτυχία του "*[[Transcendence]]*", η "Atlantic Records" πρότεινε συμβόλαιο στο συγκρότημα. Η κίνηση αυτή έδωσε την οικονομική ενίσχυση την οποία επιζητούσαν τα μέλη του συγκροτήματος αλλά τους επιβάρυνε ψυχολογικά λόγω των υψηλών απαιτήσεων οι οποίες δημιουργούνταν. Το αποτέλεσμα ήταν οι Crimson Glory να πειραματιστούν με ήχους τους οποίους δεν είχαν δουλέψει στο παρελθόν και προσπαθώντας να εντυπωσιάσουν τη νέα τους εταιρεία παρουσίασαν ένα μπερδεμένο ηχητικό σύνολο το οποίο απογοήτευσε τους οπαδούς τους.

Αυτός ήταν ο πρώτος δίσκος του συγκροτήματος χωρίς τον κιθαρίστα Μπεν Τζάκσον και το ντράμερ Ντέινα Μπαρνέλ, ενώ κατά τις ζωντανές τους εμφανίσεις είχαν αποχωριστεί τις μάσκες που φορούσαν επί σκηνής. Ο νέος ντράμερ του σχήματος ήταν ο Ρέιβι Τζακότια, ενώ λίγο πριν ξεκινήσει η περιοδεία για την προώθηση του δίσκου, αποχώρησε ο τραγουδιστής του συγκροτήματος, Midnight και αντικαταστάθηκε από τον Ντέιβιντ Βαν Λάντινγκ. Η περιοδεία κράτησε μόνο για λίγες συναυλίες πριν οι Crimson Glory αποφασίσουν να διαλυθούν.

## Τραγούδια
1. **Strange and Beautiful** *(Drenning, Midnight)* - 6:17
2. **Promise Land** *(Drenning, Lords, Rauer)* - 5:22
3. **Love and Dreams** *(Drenning, Lords, Midnight)* - 5:29
4. **The Chant** *(Fredericksen, McKinley)* - 3:45
5. **Dance on Fire** *(Drenning, Lords, Midnight)* - 5:27
6. **Song for Angels** *(Drenning, Rauer)* - 5:19
7. **In the Mood** *(Drenning, Lords, Midnight)* - 5:55
8. **Starchamber** *(Drenning, Lords, Midnight)* - 7:28
9. **Deep Inside Your Heart** *(Drenning, Lords, Midnight)* - 5:14
10. **Make You Love Me** *(Drenning, Lords, Midnight)* - 4:05
11. **Far Away** *(Midnight)* - 4:44

## Τα μέλη του συγκροτήματος
Το "*Strange and Beautiful*" ηχογραφήθηκε από τους εξής μουσικούς:

* Midnight - φωνητικά
* Τζον Ντρένινγκ - κιθάρα
* Τζεφ Λορντς - μπάσο
* Ρέιβι Τζακότια - τύμπανα

;*Γκεστ μουσικοί*
* Τζον Αβάρις - πλήκτρα
* Ρικ Σάντλερ - πιάνο
* Ρον Κέρμπερ - σαξόφωνο
* Ανέτ Χάρντμαν - δεύτερα φωνητικά
* Σαρλίν Χόλογουέι - δεύτερα φωνητικά
* Πώλα Χόλογουέι - δεύτερα φωνητικά

## Πηγές
* Strange & Beautiful - Crimson Glory | Songs, Reviews, Credits | AllMusic
* Crimson Glory - Strange and Beautiful - Encyclopaedia Metallum
* Deadtide.com : Reviews : Albums : Crimson Glory, "Strange and Beautiful"

Κατηγορία:Δισκογραφία των Crimson Glory
Κατηγορία:Άλμπουμ του 1991
Κατηγορία:Άλμπουμ από την Roadrunner Records
Χετάφε

Η **Χετάφε** (ισπανικά: *Getafe*) είναι πόλη της Ισπανίας. Ο δήμος της Χετάφε ανήκει διοικητικά στην Μητροπολιτική Περιοχή της Μαδρίτης και βρίσκεται στο νότιο μέρος της. Η πόλη βρίσκεται στο κέντρο της Ιβηρικής Χερσονήσου (στην Χετάφε υπάρχει ο λεγόμενος *Λόφος των Αγγέλων* - *Cerro de los Ángeles* - ο οποίος αποτελεί το γεωγραφικό κέντρο της Ιβηρικής Χερσονήσου). 

Βρίσκεται 13 χιλιόμετρα νότια του δήμου της Μαδρίτης. Αποτελεί έναν από τους πιο πυκνοκατοικημένους δήμους της περιοχής και βιομηχανικό της κέντρο. Το 2011 ο πληθυσμός του υπολογίστηκε στους 170.115 κατοίκους. 

Η πόλη σχηματίστηκε το 1326 ύστερα από την απόφαση γειτονικών χωριών που βρίσκονταν στην περιοχή να σχηματίσουν μια κοινή πόλη. Το όνομα που επέλεξαν για τη νέα τους πόλη ήταν το *Xatafi*, το οποίο είχε αραβική ρίζα και πιθανότατα αναφερόταν στον μακρύ δρόμο που περνούσε από την περιοχή και ένωνε τη Μαδρίτη με το Τολέδο (από την αραβική λέξη jata που σημαίνει *«μακρύ»*). Το σημερινό όνομα Getafe αποτελεί παραφθορά του αρχικού της ονόματος. 

Στην ίδια περιοχή έχουν βρεθεί ευρήματα που χρονολογούνται από την Παλαιολιθική εποχή, ενώ στην Ρωμαϊκή εποχή από την περιοχή περνούσε ρωμαϊκή οδός, η λεγόμενη και *La Torecilla*, απομεινάρια της οποίας είναι και σήμερα εμφανή. Αργότερα στην περιοχή εγκαταστάθηκαν διάφορες γερμανικές φυλές. Τον 8ο αιώνα στην περιοχή εισέβαλαν Μαροκινοί, ενώ το 1085 ο βασιλιάς της Καστίλης και του Λεόν Αλφόνσο ο Έκτος κυρίευσε τα χωριά της περιοχής. 

Τους επόμενους αιώνες η πόλη αναπτύχθηκε. Λόγω της εγγύτητάς της με τη Μαδρίτη, στις αρχές του 20ου αιώνα η Χετάφε μετατράπηκε από μια γεωργική πόλη σε βιομηχανική. Η εκβιομηχάνιση προκάλεσε μια ραγδαία αύξηση του πληθυσμού, αρχής γενομένης από τη δεκαετία του 1950.

Στην πόλη υπάρχουν σχολές δημόσιου του πανεπιστήμιο Universidad Carlos III de Madrid το οποίο ιδρύθηκε το 1989. Η πόλη αποτελεί έδρα της ομώνυμης ποδοσφαιρικής ομάδας Χετάφε ΚΦ.

## Παραπομπές


Κατηγορία:Πόλεις της Ισπανίας
Κατηγορία:Δήμοι της Κοινότητας της Μαδρίτης
ΕΜΕ

Το **ΕΜΕ** μπορεί να αναφέρεται σε οποιοδήποτε από τα παρακάτω.
*Ελληνική Μαθηματική Εταιρεία
*Ενιαίος Μηχανισμός Εξυγίανσης

Ελληνική Μαθηματική Εταιρεία
Σέφιλντ (αποσαφήνιση)

Το όνομα **Σέφιλντ** μπορεί να αναφέρεται:
* Στην πόλη Σέφιλντ της Βόρειας Αγγλίας.
* Στη Σέφιλντ Γιουνάιτεντ, ποδοσφαιρική ομάδα της Αγγλίας.
* Στη Σέφιλντ Γουένσντεϊ, ποδοσφαιρική ομάδα της Αγγλίας.
* Στη Σέφιλντ Φ.Κ., ποδοσφαιρική ομάδα της Αγγλίας.
* Στους Κανόνες του Σέφιλντ, κώδικας του ποδοσφαίρου που επινοήθηκε και εφαρμόστηκε στην αγγλική πόλη Σέφιλντ.
* Στο Πανεπιστήμιο Σέφιλντ, ερευνητικό πανεπιστήμιο που εδρεύει στην πόλη Σέφιλντ.
Ζαν-Ζακ Εντελί

Ο **Ζαν-Ζακ Εϊντελί** (γεννημένος στις 3 Φεβρουαρίου 1966 στην Ανγκουλέμ της Σαράντ) είναι παλιός Γάλλος ποδοσφαιριστής ο οποίος είναι περισσότερο γνωστός για την εμπλοκή του στο σκάνδαλο με τον στημένο αγώνα της Μαρσέιγ το 1993. Ως μέσος, ο Εϊντελί ξεκίνησε την ποδοσφαιρική του καριέρα από τη Ναντ, προτού μεταγραφεί τη Μαρσέιγ το 1992. Η πρώτη του σεζόν στη Μασσαλία ήταν επιτυχημένη, με την ομάδα να κατακτά το πρωτάθλημα και να κατακτά το Τσάμπιονς Λιγκ εκείνης της σεζόν, όμως λίγο μετά τον τελικό του Τσάμπιονς Λιγκ (στον οποίο ο Εϊντελί αγωνίστηκε ως αλλαγή), αποκαλύφτηκε ότι είχε έρθει σε επικοινωνία με παίκτες της ομάδας της Λιγκ 1, Βαλανσιέν (Χόρχε Μπουρουτσάγα, Κριστόφ Ρομπέρ και Ζακ Γκλασμάν) εκ μέρους της διοίκησης της Μαρσέιγ, με στόχο τη δωροδοκία τους. Η Μαρσέιγ χρειαζόταν να κερδίσει τη Βαλανσιέν για να εξασφαλίσει την κατάκτηση του πρωταθλήματος, και είχε προτρέψει τους παίκτες της Βαλανσιέν να "πηγαίνουν χαλαρά" στις μεταξύ τους μονομαχίες ώστε να αποφευχθεί οποιαδήποτε πιθανότητα τραυματισμού κάποιου παίκτη των Φωκαέων ενόψει του τελικού του Τσάμπιονς Λιγκ. Ήταν ο Γκλασμάν αυτός που κατήγγειλε τη δωροδοκία, η οποία είχε ως αποτέλεσμα την αφαίρεση από τη Μαρσέιγ του τίτλου της πρωταθλήτριας για το 1993, απαγορεύοντάς της με αυτό τον τρόπο να υπερασπιστεί τον τίτλο που μόλις είχε κατακτήσει (αν και η νίκη της εξακολουθούσε να μετρά), ενώ, ταυτόχρονα, την υποβίβασε στη Λιγκ 2. Ο Εϊντελί τιμωρήθηκε για έναν χρόνο από τη FIFA, τιμωρήθηκε με μονοετή κάθειρξη, αν και πέρασε μόλις 17 μέρες στη φυλακή. Μέλη της διοίκησης της Μαρσέιγ έλαβαν μεγαλύτερες χρονικά ποινές φυλάκισης, ενώ οι ποδοσφαιριστές της Βαλανσιέν Μπουρουτσάγα και Ρομπέρ τιμωρήθηκαν από τη FIFA για την εμπλοκή τους στην όλη υπόθεση. Μετά την επιστροφή του στο ποδόσφαιρο, ο Εϊντελί είχε μια άστατη καριέρα, καθώς δεν κατάφερε να σταθεροποιηθεί σε κάποια ομάδα, αγωνιζόμενος στην Πορτογαλία, την Αγγλία, την Ελβετία και, τέλος, τη Γαλλία, προτού αποσυρθεί από την ενεργό δράση το 2003. Από το 2006 ως το 2007 διετέλεσε προπονητής της ερασιτεχνικής Λιμόζ Φουτ 87.

Το 2006, ο Εϊντελί κυκλοφόρησε την αυτοβιογραφία του, στην οποία κάνει αναφορές για δωροδοκίες και ντοπάρισμα στη διάρκεια της παρουσίας του στην Μαρσέιγ. Ο παλιός πρόεδρος της Μαρσέιγ Μπερνάρ Ταπί κατέθεσε, ανεπιτυχώς, εναντίον του μήνυση για λίβελο (εναντίον της οποίας απόφασης επιθυμούσε να καταθέσει έφεση), ενώ και ο πρώην συμπαίκτης του Ντιντιέ Ντεσάν απείλησε ότι θα κατέφευγε κι εκείνος στη λύση της δικαστικής οδού.

## Τίτλοι

* Τσάμπιονς Λιγκ: 1993

## Παραπομπές


## Εξωτερικοί σύνδεσμοι
* 

Κατηγορία:Γάλλοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές ΦΚ Ναντ
Κατηγορία:Ποδοσφαιριστές Σταντ Λαβαλουά
Κατηγορία:Ποδοσφαιριστές Τουρ ΦΚ
Κατηγορία:Ποδοσφαιριστές Ολιμπίκ Μαρσέιγ
Κατηγορία:Ποδοσφαιριστές Μπενφίκα
Κατηγορία:Ποδοσφαιριστές ΣΚ Μπαστιά
Κατηγορία:Ποδοσφαιριστές ΦΚ Σιόν
Κατηγορία:Ποδοσφαιριστές Ουόλσολ ΦΚ
Κατηγορία:Ποδοσφαιριστές ΦΚ Ζυρίχη
Κατηγορία:Ποδοσφαιριστές ΟΣ Αβράνς Μον-Σαιν-Μισέλ
Κατηγορία:Γάλλοι προπονητές ποδοσφαίρου
Κατηγορία:Προπονητές ποδοσφαίρου Λιμόζ ΦΚ
Κατηγορία:Ποδοσφαιριστές Σταντ Μπωκαιρουά
Τζακαριντζά Κονέ

Ο **Τζακαριντζά Κονέ** (γεννημένος στις 22 Ιουλίου 1986) είναι γεννημένος στην Ακτή Ελεφαντοστού ποδοσφαιριστής από την Μπουρκίνα Φάσο ο οποίος αυτό τον καιρό αγωνίζεται για λογαριασμό της γαλλικής Εβιάν-Τονόν-Γκαγιάρ, η οποία βρίσκεται στη Λιγκ 1.

## Σταδιοδρομία
Ο Κονέ ξεκίνησε την καριέρα του από το Ισραήλ, και συγκεκριμένα τη Χάποελ Πετάχ Τίκβα. Μετακόμισε στη Ρουμανία το 2009, υπογράφοντας συμβόλαιο τριετούς συνεργασίας με την Ντιναμό Βουκουρεστίου. Αρχικά, παρέμενε στον πάγκο, ως εναλλακτική λύση του Ουσμάν Ν'Ντόι, όμως μετά την αναχώρηση του Σενεγαλέζου με προορισμό την ΦΚ Άστρα Πλοέστι τον Ιανουάριο του 2011, ο Κονέ βρήκε θέση στο βασικό σχήμα της ομάδας. Στη συνέχεια αναδείχτηκε ως ένας από τοιυς καλύτερους παίκτες της Ντιναμό, ενώ έλαβε τον τίτλο του MVP στον Τελικό του Κυπέλλου Ρουμανίας του 2012, αγώνα στον οποίο νικήτρια αναδείχτηκε η Ντιναμό απέναντι στη Ραπίντ Βουκουρεστίου.

Το 2012, φημολογούνταν μετακίνηση του Κονέ στην Ολιμπίκ Μαρσέιγ με την οποία θα είχε την ευκαιρία να αγωνιστεί στο πρωτάθλημα της Λιγκ 1.

Αποχώρησε από την Ντιναμό Βουκουρεστίου το καλοκαίρι του 2012, με το πέρας του συμβολαίου του, αρνούμενος να ανανεώσει τη συνεργασία του με τον ρουμάνικο σύλλογο. Μετακόμισε στη Γαλλία, όπου υπέγραψε συμβόλαιο συνεργασίας με την Εβιάν.

## Διεθνής Καριέρα
Πραγματοποίησε το ντεμπούτο του με την Εθνική Μπουρκίνα Φάσο σε μια αναμέτρηση απέναντι στο Πράσινο Ακρωτήρι, τον Φεβρουάριο του 2011.

## Τίτλοι
### Συλλογικοί
* **[[Ντιναμό Βουκουρεστίου]]**
** Κύπελλο Ρουμανίας (1): 2011–12

## Παραπομπές


## Εξωτερικοί σύνδεσμοι
* Προφίλ στο imscouting.com

Κατηγορία:Ιβοριανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Μπουρκίνα Φάσο
Κατηγορία:Ποδοσφαιριστές Χάποελ Πετάχ Τίκβα
Κατηγορία:Ποδοσφαιριστές Ντιναμό Βουκουρεστίου
Κατηγορία:Ποδοσφαιριστές Εβιάν-Τονόν-Γκαγιάρ
Μοχαμέντ Κοφί

Ο **Μοχαμέντ Κοφί** (γεννημένος στις 30 Δεκεμβρίου 1986 στο Αμπιτζάν της Ακτής Ελεφαντοστού) είναι ποδοσφαιριστής από την Μπουρκίνα Φάσο ο οποίος αγωνίζεται για λογαριασμό της Πέτροτζετ, ομάδας της Πρέμιερ Λιγκ Αιγύπτου. Ο αποβιώσας πατέρας του ήταν Ιβοριανός, ενώ η μητέρα του από την Μπουρκίνα Φάσο.

## Καριέρα
Ο Κοφί ξεκίνησε την καριέρα του με την Ολιμπίκ Μαρσέιγ και υπέγραψε το καλοκαίρι του 2006 το πρώτο του επαγγελματικό συμβόλαιο με την Πέτροτζετ ΦΚ από την Αίγυπτο με την οποία μετρά μέχρι σήμερα συνολικά ενενήντα συμμετοχές, ενώ έχει πετύχει και δεκαεπτά τέρματα με την ομάδα από το Σουέζ, ενώ την 1η Ιανουαρίου 2008 το όνομά του συνδέθηκε έντονα με πιθανή μεταγραφή του στην Ζάμαλεκ.

## Διεθνής
Ο Κοφί είναι επίσης μέλος της Εθνικής Μπουρκίνα Φάσο με την οποία μετρά συνολικά δεκαεπτά διεθνείς συμμετοχές, ενώ έχει πετύχει και ένα τέρμα.

## Παραπομπές


## Εξωτερικοί Σύνδεσμοι
* Προφίλ στο national-football-teams.com
* FIFA Stats 

Κατηγορία:Ποδοσφαιριστές από τη Μπουρκίνα Φάσο
Κατηγορία:Ποδοσφαιριστές Εθνικής Μπουρκίνα Φάσο
Κατηγορία:Ποδοσφαιριστές Πέτροτζετ ΦΚ
Κατηγορία:Ιβοριανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Ολιμπίκ Μαρσέιγ
Τζον Κάρπεντερ

Ο ** Τζον Χάουαρντ Κάρπεντερ** (, 16 Ιανουαρίου 1948 - ...) είναι Αμερικανός σκηνοθέτης, σεναριογράφος, παραγωγός, μοντέρ και συνθέτης. Αν και έχει εργαστεί σε πολλά είδη ταινιών, ξεχωρίζει κυρίως για τις ταινίες τρόμου και επιστημονικής φαντασίας της δεκαετίας του 1970 και του 1980.

Μερικές από τις ταινίες στην καριέρα του ήταν κριτικές και εμπορικές αποτυχίες, με τις αξιοσημείωτες εξαιρέσεις των ταινιών *[[Η Νύχτα με τις Μάσκες (1978)|Η Νύχτα με τις Μάσκες]] (1978)* (Ηalloween) και *[[Απόδραση από τη Νέα Υόρκη]] (1981)* (Escape from New York). Ωστόσο, πολλά από τα έργα του από τη δεκαετία του 1970 και του 1980, όπως *Dark Star* (1974), *Assault on Precinct 13* (1976), *The Thing* (1982), *Starman* (1984), *Big Trouble in Little China* (1986) και *They Live* (1988) από τότε έχουν θεωρηθεί ως καλτ, ενώ ο Κάρπεντερ έχει αναγνωριστεί ως ένας σκηνοθέτης με επιρροή.

## Φιλμογραφία
**[[The Resurrection of Broncho Billy]]* (1970)
**[[Σκοτεινό Αστέρι (ταινία 1974)|Σκοτεινό αστέρι]]* (1974)
**[[Ο σταθμός 13 δέχεται επίθεση]]* (1976)
**[[Η Νύχτα με τις Μάσκες (1978)|Η Νύχτα με τις Μάσκες]]* (1978) (*Ηalloween*)
**[[Elvis (1979)|Elvis]]* (1979, tv)
**[[Η ομίχλη]]* (1980)
**[[Απόδραση από τη Νέα Υόρκη]]* (1981)
**[[The Thing]]* (1982)
**[[Κριστίν (ταινία, 1983)|Κριστίν]]* (1983)
**[[Στάρμαν]]* (1984)
**[[Χαμός στην Τσάιναταουν]]* (1986)
**[[Ο πρίγκιπας του σκότους (ταινία)|Ο πρίγκιπας του σκότους]]* (1987)
**[[Ζουν ανάμεσα μας]]* (1988)
**[[Οι περιπέτειες ενός αόρατου ανθρώπου]]* (1992)
**[[Στο στόμα της τρέλας]]* (1994)
**[[Η πόλη των καταραμένων (1995)|Η πόλη των καταραμένων]]* (1995)
**[[Απόδραση από το Λος Άντζελες]]* (1996)
**[[Βαμπίρ (1998)]]* (1998)
**[[Απειλή στον Άρη]]* (2001)
**[[Cigarette Burns]]* (2005) μέρος του *[[Masters Of Horror]]*
**[[Pro-Life]]* (2006) μέρος του *Masters Of Horror*
**[[Ο θάλαμος του τρόμου]]* (2010)

## Παραπομπές


## Εξωτερικοί σύνδεσμοι
* Ο Τζον Κάρπεντερ στο b-movies.gr
*

Κατηγορία:Αμερικανοί σκηνοθέτες
Κατηγορία:Αμερικανοί σεναριογράφοι
Κατηγορία:Αμερικανοί παραγωγοί ταινιών
Κατηγορία:Αμερικανοί συνθέτες μουσικής ταινιών
23 (αριθμός)

Το **23** (είκοσι τρία) είναι ο φυσικός αριθμός που βρίσκεται μετά από το 22 και πριν από το 24. Είναι ένας περιττός αριθμός, αφού δε διαιρείται με το 2, στο σύνολο των φυσικών αριθμών. Ο αριθμός 23 συμβολίζεται ως **XXIII** στο ρωμαϊκό σύστημα αρίθμησης και ως ΚΓ´ ή κγ´ στο ελληνικό σύστημα αρίθμησης.

## Στα μαθηματικά
* Το 23 είναι ένας πρώτος αριθμός, αφού οι μόνοι φυσικοί διαιρέτες του είναι 1 και 23, δηλαδή δεν έχει άλλους φυσικούς διαιρέτες, εκτός του 1 και του εαυτού του. Ο επόμενος πρώτος αριθμός είναι το 29.

### Άλλες πράξεις
*Οι τετραγωνικές ρίζες του 23 είναι κατά προσέγγιση οι δύο άρρητοι αριθμοί ±4,7958315233127195415974380641627
* 23! = 23·22·21·20·19·18·17·16·15·14·13·12·11·10·9·8·7·6·5·4·3·2 = 25.852.016.738.884.976.640.000

*223 = 23↑↑2 = 2323 = 20.880.467.999.847.912.034.355.032.910.567

## Το 23 στη Χημεία
* Ο ατομικός αριθμός 23 αντιστοιχεί στο βανάδιο.

## Το 23 στην Αστρονομία
* Το Μεσιέ 23 είναι ένα ανοικτό σμήνος σε απόσταση περίπου 2.150 ετών φωτός στον αστερισμό Τοξότης. 

## Αναφορές και παρατηρήσεις

Το ελληνικό συγκρότημα Βήταπεις χρησιμοποιεί τον αριθμό 23 σαν "σήμα κατατεθέν", καθώς και πολλές φορές εμφανίζεται και ως "Θύρα 23".

## Εξωτερικοί σύνδεσμοι
* 
* 

23
23
Ισούφ Ουαταρά

Ο **Ισούφ Ουαταρά** (γεννημένος στις 7 Οκτωβρίου 1988 στην Ουαγκαντουγκού) είναι επαγγελματίας ποδοσφαιριστής από την Μπουρκίνα Φάσο ο οποίος αγωνίζεται για λογαριασμό της βουλγαρικής Τσερνομόρετς Μπουργκάς, ως μέσος.

## Συλλογική Καριέρα
Ο Ουαταρά ξεκίνησε την καριέρα του από την Ετουάλ Φιλάντ Ουαγκαντουγκού. Τον Ιούλιο του 2008 υπέγραψε στην πορτογαλική Ουνιάο Λεϊρία, ομάδα της δεύτερης κατηγορίας, με την φανέλα της οποίας αγωνίστηκε για πρώτη φορά στις 21 Αυγούστου, απέναντι στην ΣΝ Σάντα Κλάρα. Συνεισέφερε με 25 συμμετοχές (ένα τέρμα) στην επιστροφή της ομάδας στην κορυφαία κατηγορία, όμως είχε αισθητή μειωμένο χρόνο συμμετοχής την αμέσως επόμενη σεζόν.

Τον Σεπτέμβριο του 2011, αφού πέρασε μία σεζόν ως δανεικός στην ΣΝ Τροφένσε – ομάδα της Β΄ Κατηγορίας, μαζί της αγωνίστηκε σε λιγότερο τους ενός τρίτου των αγώνων της – ο Ουαταρά αποχώρησε από την Λεϊρία και υπέγραψε στη Νιμ Ολιμπίκ, ομάδα της γαλλικής Γ΄ Κατηγορίας. Την επόμενη σεζόν πήρε μεταγραφή για την βουλγαρική Τσερνομόρετς Μπουργκάς, μετά από μια περίοδο δοκιμαστικών μαζί της.

## Διεθνής Καριέρα
Ο Ουαταρά πραγματοποίησε το ντεμπούτο του με την Μπουρκίνα Φάσο προτού καν φτάσει τα 20 έτη, βοηθώντας την στην επίτευξη εκτός έδρας νίκης με σκορ 2–1 επί της Τυνησίας την 1 Ιουνίου 2008 για τα Προκριματικά του Παγκοσμίου Κυπέλλου του 2010.
Στις 8 Ιανουαρίου 2013, κλήθηκε στην αποστολή της Μπουρκίνα Φάσο που θα λάμβανε μέρος στο Κύπελλο Εθνών Αφρικής 2013. Αγωνίστηκε στην αναμέτρηση απέναντι στο Τόγκο για τα προημιτελικά της διοργάνωσης.

## Παραπομπές


## Εξωτερικοί Σύνδεσμοι
*Στατιστικά και προφίλ στο Zerozero
*Στατιστικά στο ForaDeJogo 
*Προφίλ στο Transfermarkt

Κατηγορία:Ποδοσφαιριστές από τη Μπουρκίνα Φάσο
Κατηγορία:Επιθετικοί ποδοσφαιριστές
Κατηγορία:Ποδοσφαιριστές ΟΝ Λεϊρία
Κατηγορία:Ποδοσφαιριστές Νιμ Ολιμπίκ
Κατηγορία:Ποδοσφαιριστές Τσερνομόρετς Μπουργκάς
Κατηγορία:Ποδοσφαιριστές Εθνικής Μπουρκίνα Φάσο
Κατηγορία:Ποδοσφαιριστές ΚΝ Τροφένσε
Κατηγορία:Ποδοσφαιριστές Ετουάλ Φιλάντ ντε Ουαγκαντουγκού
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Γουάντι Ντέγκλα ΣΚ
24 (αριθμός)

Το **24** (είκοσι τέσσερα) είναι ο φυσικός αριθμός που βρίσκεται μετά από το 23 και πριν από το 25. Είναι ένας άρτιος αριθμός, αφού 24:2 = 12, δηλαδή διαιρείται με το 2, στο σύνολο των φυσικών αριθμών. Ο αριθμός 24 συμβολίζεται ως **XXIV** στο ρωμαϊκό σύστημα αρίθμησης και ως ΚΔ΄ ή κδ΄ στο ελληνικό σύστημα αρίθμησης.

## Στα μαθηματικά
* Το 24 είναι ένας σύνθετος αριθμός,  αφού οι φυσικοί διαιρέτες του είναι 1, 2, 3, 4, 6, 8, 12 και 24, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 25. Aποτελεί υψηλά σύνθετο αριθμό καθώς διαθέτει περισσότερους διαιρέτες (7) από όλους τους αριθμούς που προηγούνται πριν από αυτόν.
* Το 24 είναι υπερτέλειος αριθμός, αφού το άθροισμα των διαιρετών του, πλην του εαυτού του, είναι μεγαλύτερο από τον ίδιο.
* Το ανάπτυγμα πρώτων παραγόντων του 24 είναι 24 = 2³·3.
* 4! = 1 · 2 · 3 · 4 = 24.
* Το Κυβοκτάεδρο έχει 24 ακμές.
* Το 24 είναι αριθμός Harshad στο δεκαδικό σύστημα, αφού 2 + 4 = 6, δηλαδή το άθροισμα των ψηφίων του είναι διαιρέτης του. 

### Άλλες πράξεις
*Οι τετραγωνικές ρίζες του 24 είναι κατά προσέγγιση οι δύο άρρητοι αριθμοί ±4,8989794855663561963945681494118
* 24! = 24·23·22·21·20·19·18·17·16·15·14·13·12·11·10·9·8·7·6·5·4·3·2 = 620.448.401.733.239.439.360.000
* \mathrm{ {}^224 = 24 \uparrow\uparrow 2 = 24^{24} \simeq 1,3337357768502841244490814728438 \cdot 10^{33}} 

## Το 24 στη χημεία
* Ο ατομικός αριθμός 24 αντιστοιχεί στο χρώμιο.
* ~24 (με μεγαλύτερη ακρίβεια 24,305) είναι το ατομικό βάρος του μαγνησίου. 

## Το 24 στην τέχνη

* 24 (τηλεοπτική σειρά)

## Άλλες χρήσεις
* Μια ημέρα έχει 24 ώρες.
* 24 είναι τα γράμματα στο ελληνικό αλφάβητο.

## Αναφορές και παρατηρήσεις


## Εξωτερικοί σύνδεσμοι

Κατηγορία:Υψηλά σύνθετοι αριθμοί
Κατηγορία:Υπερτέλειοι αριθμοί
25 (αριθμός)

Το **25** (είκοσι πέντε) είναι ο φυσικός αριθμός που βρίσκεται μετά από το 24 και πριν από το 26. Είναι ένας περιττός αριθμός, αφού δε διαιρείται με το 2, στο σύνολο των φυσικών αριθμών. Ο αριθμός 25 συμβολίζεται ως **XXV** στο ρωμαϊκό σύστημα αρίθμησης και ως ΚΕ ή κε΄ στο ελληνικό σύστημα αρίθμησης.

## Στα μαθηματικά
* Το 25 είναι ένας σύνθετος αριθμός, αφού οι φυσικοί διαιρέτες του είναι 1, 5 και 25, δηλαδή έχει και άλλο φυσικό διαιρέτη, εκτός του 1 και του εαυτού του. Ο επόμενος σύνθετος αριθμός είναι το 26.
* Το 25 είναι ένας τετραγωνικός αριθμός («τέλειο τετράγωνο»), αφού 25 = 5². Ο επόμενος τετραγωνικός αριθμός είναι το 36.
* Το ανάπτυγμα πρώτων παραγόντων του 25 είναι 25 = 5².
* Το 25 είναι ημιπρώτος αριθμός, διότι αποτελεί γινόμενο δύο πρώτων (5 · 5).

### Άλλες πράξεις
*Οι τετραγωνικές ρίζες του 25 είναι ±5.
* 25! = 25·24·23·22·21·20·19·18·17·16·15·14·13·12·11·10·9·8·7·6·5·4·3·2 = 15.511.210.043.330.985.984.000.000
* \mathrm{ {}^225 = 25 \uparrow\uparrow 2 = 25^{25} \simeq 8,8817841970012523233890533447266 \cdot 10^{34}} 

## Το 25 στη Χημεία
* Ο ατομικός αριθμός 25 αντιστοιχεί στο μαγγάνιο.

## Το 25 στην Αστρονομία
* Το Μεσιέ 25 είναι ένα ανοικτό σμήνος σε απόσταση περίπου 2.000 ετών φωτός στον αστερισμό Τοξότης.

## Το 25 στην Τέχνη

* 25 (δίσκος της Αντέλ)

## Αναφορές και παρατηρήσεις


## Εξωτερικοί σύνδεσμοι

Κατηγορία:Τετραγωνικοί αριθμοί
Ξιφασκία στους Θερινούς Ολυμπιακούς Αγώνες 1908

Στους Θερινούς Ολυμπιακούς Αγώνες του 1908, διεξήχθησαν 4 αγωνίσματα στην ξιφασκία.

Οι αγώνες του 1908 ήταν οι πρώτοι στους οποίους δεν έγινε το αγώνισμα του ξίφους ασκήσεως. Η παράλειψη αυτή έγινε με το αιτιολογικό ότι το ξίφος ασκήσεως  "κατά τη γνώμη των οργανωτών δεν ήταν ο τύπος του αθλήματος που μπορεί να βελτιωθεί με το συναγωνισμό" και διεξήχθη μόνο ως άθλημα επίδειξης.  Για πρώτη φορά στους αγώνες του 1908 διεξήχθησαν τα αγωνίσματα του ομαδικού στη σπάθη και στο ξίφος μονομαχίας. Όπως και στους αγώνες του 1904, στους αγώνες του Λονδίνου δεν συμπεριελήφθησαν αγωνίσματα για δασκάλους παρά μόνο για ερασιτέχνες ξιφομάχους.

## Μετάλλια

## Συμμετέχουσες χώρες
131 ξιφομάχοι από 14 κράτη αγωνίστηκαν στους αγώνες του 1908.

*  Αυστρία (1)
*  (18)
* 20px Βοημία (7)
*  (22)
*  Γερμανία (10)
*  (8)
*  Ιταλία (11)
*  Καναδάς (1)
*  (23)
*  (1)
*  Νότια Αφρική (1)
*  (13)
*   Ουγγαρία (8)
*  (7)

## Πίνακας μεταλλίων

## Παραπομπές


*
Ενλίλ κουντουρί ουσούρ

Ο **Ενλίλ-κουντουρί-ουσούρ** υπήρξε βασιλιάς της Ασσυρίας (1197 π.Χ. - 1192 π.Χ.), γιος του Τικουλτί Νινουρτά Α', διάδοχος του ανιψιού του Ασούρ Νιραρί Γ'. Ήταν σύγχρονος του Κασσίτη βασιλιά της Βαβυλώνας Αντάντ-σουμά-ουσούρ γιου του Καστιλιάς Δ' που είχε συντρίψει ο πατέρας του. Οι Κασσίτες βασιλείς της Βαβυλώνας ήταν υποτελείς των Ασσυρίων αλλά είχαν μια σχετική αυτονομία μετά τον θάνατο του πατέρα του ο οποίος είχε εγκατασταθεί αυτοπροσώπως βασιλιάς στη Βαβυλώνα. Ο Ενλίλ-κουντουρί-ουσούρ υπέστη από τον Κασσίτη βασιλιά συντριπτική ήττα και συνελήφθη αιχμάλωτος (1192). Μετά την ήττα χάθηκε οριστικά η Βαβυλώνα για την Ασσυρία. Ένας Ασσύριος πρίγκηπας από άλλο κλάδο της βασιλικής οικογένειας ο Νινουρτά απάλ Εκούρ βρισκόταν εκείνη την εποχή στην Βαβυλώνα, πιθανότατα ως τοπικός διοικητής της Ασσυρίας. Μετά τη συντριβή του από τον Κασσίτη βασιλιά Αντάντ-σουμά-ουσούρ ο Νινουρτά-απάλ-Eκούρ βάδισε με στρατό κατά της Ασσούρ καταλαμβάνοντας τον θρόνο.

## Πηγές

**A. K. Grayson (1975). Assyrian and Babylonian chronicles. J. J. Augustin. p. 215.*
**K. Grayson (2001). "Ninurta-apal-Ekur". In Erich Ebeling, Bruno Meissner, Dietz Otto Edzard. Reallexikon der Assyriologie und Vorderasiatischen Archäologie: Nab – Nuzi. Walter De Gruyter Inc. pp. 524–525.*

Κατηγορία:Βασιλείς της Ασσυρίας
Ασούρ Νιραρί Γ΄

Ο **Ασούρ Νιραρί Γ**' υπήρξε βασιλιάς της Ασσυρίας (1203 π.Χ. - 1193 π.Χ.), γιος και διάδοχος του βασιλιά της Ασσυρίας Ασούρ-ναντίν-απλί

## Πηγές
**A. Fuchs, K. Radner (1998). K. Radner, ed. The Prosopography of the Neo-Assyrian Empire, Volume 1, Part I: A. The Neo-Assyrian Text Corpus Project. p. 208.*
**J. A. Brinkman (1973). "Comments on the Nassouhi Kingslist and the Assyrian Kingslist Tradition". Orientalia 42: 312–313.*

Κατηγορία:Βασιλείς της Ασσυρίας
Ασούρ ναντίν απλί

Ο **Ασούρ-ναντίν-απλί** υπήρξε βασιλιάς της Ασσυρίας (1208 π.Χ. - 1203 π.Χ.), γιος του βασιλιά της Ασσυρίας Τικουλτί Νινουρτά Α'. Πήρε τον θρόνο μετά την ανατροπή και τη δολοφονία του πατέρα του μαζί με τους αδελφούς του. Η κυριαρχία της Ασσυρίας στην Βαβυλώνα μετά τις μεγάλες επιτυχίες του πατέρα του άρχισε να εξασθενεί ενώ η Κασσίτικη δυναστεία αναδιοργανώθηκε.

## Πηγές

**A. K. Grayson (1972). Assyrian Royal Inscriptions, Volume I. Wiesbaden: Otto Harrassowitz. pp. 134–136.*
**Shigeo Yamada (1998). "The Assyrian King List and the Murderer of Tukulti-Ninurta I". NABU (1): 26–27.*
**Daisuke Shibata (2006). "Middle Assyrian Administrative and Legal Texts from the 2005 Excavation at Tell Taban: A Preliminary Report". 49th Regular Meeting of the Sumerian Studies (Kyoto University): 169–180.*

Κατηγορία:Βασιλείς της Ασσυρίας